Alfonso Gallego

Alfonso Ramón González Gallego, nado en Rianxo o 27 de setembro de 1973, é un exfutbolista e político galego do PPdeG.
 Traxectoria 
Estudou maxisterio na Universidade de Vigo. Dende 2002 é director comercial da Autoridade Portuaria de Vilagarcía de Arousa. Foi presidente da Cruz Vermella no Salnés (2011-2018). Militante do Partido Popular de Galicia, foi presidente dos populares de Vilagarcía de Arousa entre 2017 e 2020 e encabezou a lista do seu partido nas eleccións municipais de 2019 en Vilagarcía de Arousa mais a súa lista logrou 5 concelleiros fronte a 7 que tiña na anterior corporación. En xaneiro de 2020 anunciou que deixaba a política.

 Carreira futbolística 
Comezou a xogar en 1990 no Arosa Sociedad Cultural da 3ª división e na tempada 1993/94 subiu co seu equipo á 2ª B para volver á tempada seguinte á terceira. En 1996 pasou ao Club Juventud Cambados tamén na 3ª división e na tempada 1999/2000 integrou o Céltiga Fútbol Club.

 Notas 

 Véxase tamén 
 Ligazóns externas 
 Datos do xogador en BDFutbol .

Categoría:Nados en Rianxo
Categoría:Nados en 1973
Categoría:Concelleiros de Vilagarcía de Arousa
Categoría:Concelleiros de Galicia polo PPdeG
Categoría:Futbolistas da provincia da Coruña
Categoría:Centrocampistas de fútbol
Categoría:Xogadores do Arosa SC
Categoría:Xogadores do Juventud Cambados
Categoría:Xogadores do Céltiga FC
Categoría:Alumnos da Universidade de Vigo
Categoría:Personalidades de Galicia sen imaxes